Satunggaling kannushi kenging nikah lajeng larenipun ingkang marisi pakaryan kasebut.[5] Sanajan status turun temurun punika boten dipunakoni kanthi sah, ananging tradisinipun tasih kelajengan.[6] Busana ingakng kaginakaken tuladhanipun jōe, ebōshi lan kariginu, boten gadhah ciri religius ingkang signifikan, ananging kalebet busana resmi ingkang dipunginakaken wonten ing lingkungan kraton Jepang nalika jaman rumiyin.[5] Perangan punika ngandharaken hubungan ingkang celak antawisipun pamujan kami kalihan Kaisar.[5] Atribut sanèsipun ingkang dipunginaken déning kannushi inggih punika baton ingkang dipunwastani shaku lan tongkat ingkang kajanegkepi kalihan lempitan kertas putih (shide) ingkang dipunwastani ōnusa. Anggènipun nglampahi tugas religiusipun, , kannushi dipunbiyantu déning satunggaling wanita ingkang dipunwastani miko.